open-index/open-wikipedia-markdown huggingface dataset:
జి.సి.కొండయ్య

**జి.సి.కొండయ్య** (గంగా చిన్నకొండయ్య) నెల్లూరు జిల్లాకు చెందిన స్వాతంత్ర్య సమరయోధుడు, పాత్రికేయుడు, సాహితీవేత్త. హైదరాబాదు నుండి వెలువడిన ఆంధ్రజనత దినపత్రికకు 1968-1970 ప్రాంతంలో ప్రధాన సంపాదకుడిగా వ్యవహరించాడు. ఇతడు నెల్లూరు జిల్లా ఆత్మకూరు శాసనసభ నియోజకవర్గం నుండి 1955, 1972 శాసనసభ ఎన్నికలలో స్వతంత్ర అభ్యర్థిగా, 1978 ఎన్నికలలో జనతాపార్టీ అభ్యర్థిగా పోటీచేశాడు. 1967 శాసనసభ ఎన్నికలలో కావలి శాసనసభ నియోజకవర్గం నుండి కాంగ్రెస్ పార్టీ అభ్యర్థిగా పోటీచేశాడు. 1962లో నెల్లూరు శాసనసభ నియోజకవర్గం నుండి కాంగ్రెస్ తరఫున పోటీచేసి గెలుపొందాడు. ఇతడు కమ్యూనిస్టు పార్టీ, సోషలిస్టు పార్టీ, సోషలిస్టు డెమోక్రటిక్ పార్టీ, కాంగ్రెస్ పార్టీ, జనతా పార్టీలలో పనిచేసి ప్రజాసేవ చేశాడు. 
## రచనలు
# మనభూమి మనఆహారం
# పాకిస్తాన్ ఆటంబాంబ్
# భారతదేశంలో 1967 ఎన్నికలు, వ్యక్తమవుతున్న రాజకీయ పోకడలు
# మలబారు రైతు ఉద్యమ చరిత్ర
# అగోచర జీవిత జాడలు

## మూలాలు

వర్గం:పార్టీలు ఫిరాయించిన రాజకీయ నాయకులు
వర్గం:నెల్లూరు జిల్లా రచయితలు
వర్గం:నెల్లూరు జిల్లా స్వాతంత్ర్య సమర యోధులు
వర్గం:నెల్లూరు జిల్లా రాజకీయ నాయకులు
వర్గం:నెల్లూరు జిల్లా పాత్రికేయులు
వర్గం:నెల్లూరు జిల్లా నుండి ఎన్నికైన శాసన సభ్యులు
చిలుకూరి దేవపుత్ర

right|thumb| చిలుకూరి దేవపుత్ర**చిలుకూరి దేవపుత్ర** అనంతపురం జిల్లాకు చెందిన కథా రచయిత. దళితుల జీవన చిత్రాలతో పాటు, కరువు, ఫ్యాక్షనిజం అణగారిన వర్గాల బతుకు కథనాలను కథలుగా మలిచి సీమ జీవితాన్ని ప్రపంచ పాఠకులకు తెలియచేసిన అద్భుత కథకుడు నవలాకారుడు చిలుకూరి దేవపుత్ర.
## జీవితవిశేషాలు
ఇతడు 1952లో ఏప్రిల్ 24వ తేదీన  అనంతపురం జిల్లా, బెలుగుప్ప మండలం  కాల్వపల్లె గ్రామంలో జన్మించాడు.ఇతని తల్లి సోజనమ్మ, తండ్రి ఆశీర్వాదం. నిరుపేద దళిత కుటుంబంలో పుట్టిన దేవపుత్ర చాలా కష్టపడి 12వ తరగతి వరకు చదువుకున్నాడు. తరువాత 1983లో జైళ్ల శాఖలో ఉద్యోగిగా చేరాడు. అటుతరువాత రెవెన్యూ శాఖలో పనిచేసి డిప్యూటి తహసీల్దారుగా పదవీ విరమణ చేశాడు.

## రచనలు
ఇతని రచనలు ఆంధ్రపత్రిక, ఆంధ్రజ్యోతి, ఇండియా టుడే, స్వాతి, రచన, ప్రస్థానం, ఆంధ్రభూమి, మయూరి, ఆంధ్రప్రభ, ఈనాడు, నూతన, ఆహ్వానం, పత్రిక, విపుల, నవ్య, వార్త, ప్రజాసాహితి, చతుర,   చినుకు, ఆనంద జ్యోతి తదితర పత్రికలలో ప్రచురింపబడ్డాయి. ఇతని నవల పంచమంను శ్రీకృష్ణదేవరాయ విశ్వవిద్యాలయం, హైదరాబాదు సెంట్రల్ యూనివర్సిటీ,ఆంధ్ర విశ్వవిద్యాలయం కథ బందీని శ్రీకృష్ణదేవరాయ విశ్వవిద్యాలయం వారు ఎం.ఎ.లో పాఠ్యాంశంగా ఉంచారు. ఇతని రచనలు ఆంగ్లం, హిందీ, మరాఠీ, కన్నడ, ఒరియా భాషలలోకి అనువాదమయ్యాయి. 
### నవలలు
# అద్దంలో చందమామ
# పంచమం
# చీకటి పూలు
# కక్షశిల
### కథాసంపుటాలు
# వంకర టింకర ఓ! 
# ఆరుగ్లాసులు
# ఏకాకి నౌక చప్పుడు
# చివరి మనుషులు
# బందీ

## బహుమతులు, పురస్కారాలు
# 1990లో ఆరు గ్లాసులు పుస్తకానికి నూతలపాటి గంగాధరం సాహిత్య పురస్కారం
# 1996లో ఏకాకి నౌక చప్పుడు పుస్తకానికి హిమబిందు అవార్డు
# 1996లో పంచమం నవలకు అమెరికా తెలుగు అసోసియేషన్ (ఆటా)వారి నవలల పోటీలో తృతీయ బహుమతి
# 1996లో పంచమం నవలకు ఉండేల సాహితీ సత్కారం
# 2000లో పొట్టి శ్రీరాములు తెలుగు విశ్వవిద్యాలయం వారి ధర్మనిధి పురస్కారం
# 2001లో చాసో స్ఫూర్తి సాహితీ పురస్కారం
# 2003లో విశాలాంధ్ర ప్రచురణాలయం వారి స్వర్ణోత్సవ సాహితీ పురస్కారం

## మరణం
ఇతడు 2016, అక్టోబరు 18వ తేదీ అనంతపురంలో గుండెపోటుతో మరణించాడు. 

## మూలాలు

వర్గం:దళిత రచయితలు
వర్గం:1952 జననాలు
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:అనంతపురం జిల్లా రచయితలు
వర్గం:అనంతపురం జిల్లాకు చెందిన ప్రభుత్వ ఉద్యోగులు
శివరాంపురం (మోపిదేవి)

**శివరాంపురం** (మోపిదేవి) కృష్ణా జిల్లా మోపిదేవి మండలానికి చెందిన రెవెన్యూయేతర గ్రామం.

## గ్రామ భౌగోళికం
సముద్రమట్టానికి 6 మీ.ఎత్తులో ఉంది 
## గ్రామానికి రవాణా సౌకర్యాలు
మోపిదేవి, అవనిగడ్డ నుండి రోడ్డురవాణా సౌకర్యం కలదు. రైల్వేస్టేషన్; విజయవాడ 64 కి.మీ
## గ్రామములోని ప్రధాన పంటలు
వరి, చేపలు, అపరాలు, కాయగూరలు

## గ్రామములోని ప్రధాన వృత్తులు
వ్యవసాయం,చేపలపెంపకం, వ్యవసాయాధారిత వృత్తులు
## గ్రామ విశేషాలు
ఘంటసాలలోని జిల్లా పరిస్ఘత్తు ఉన్నత పాఠశాల ఆవరణలో, సంక్రాంతి సంబరాలలో భాగంగా, 2016,జనవరి-12 నుండి 16 వరకు తెలుగు రాష్ట్రాల స్థాయిలో ఎడ్లపందేలు నిర్వహించారు. ఈ ఎడ్ల పందేలలో, 58 అంగుళాలలోపు పూటీలాగుడు పోటీలలో, శివరాంపురం గ్రామానికి చెందిన గురుప్రసాద్ ఎడ్ల జత, ప్రథమస్థానంలో నిలిచినది. [1]

## మూలాలు

## వెలుపలి లింకులు
[1] ఈనాడు అమరావతి; 2016,జనవరి-18; 13వపేజీ.

వర్గం:మోపిదేవి మండలంలోని రెవెన్యూయేతర గ్రామాలు
శివమ్

**శివమ్ **  2015 అక్టోబరు 2న విడుదలైన తెలుగు సినిమా.
## కథ
శివమ్ అనే కుర్రాడిది ఒక విలక్షణ తత్త్వం. ప్రేమికుల పెళ్ళిళ్ళకు ఇంట్లో పెద్దలు అభ్యంతరపెడుతున్నారని తెలిస్తే చాలు... నేరుగా తాను బరిలోకి దిగిపోతాడు. పెద్దవాళ్ళతో పోరాడి మరీ, ప్రేమికుల జంటను కలుపుతూ ఉంటాడు. అలా అప్పటికి 112 పెళ్ళిళ్ళు చేయించి ఉంటాడు. ఆ క్రమంలో జడ్చర్ల పట్నాన్ని గడగడలాడించే భోజిరెడ్డి అనే ప్రతినాయకుని మనుషుల్ని కొట్టి, వాళ్ళకు శత్రువవుతాడు. అలాంటి కుర్రాడు రైలులో వెళుతూ, ఒకమ్మాయి ఏదో షూటింగ్ కోసం అన్న **ఐ లవ్ యూ ** అన్న మాటను సీరియస్‌గా తీసుకుంటాడు. ఆ అమ్మాయినీ, ఆమె ప్రేమనూ వెతుక్కుంటూ వెళతాడు. అదే సమయంలో పోయిన పరువును తిరిగి తెచ్చుకోవడం కోసం భోజిరెడ్డి మనుషులు కథా నాయకుడి కోసం వెతుకుతుంటారు. మరోపక్క అభిమన్యు సింగ్ అనే మరో ప్రతినాయకుడు కూడా కథా నాయకుడి కోసం వెతుకుతుంటాడు. అతనెందుకు వెతుకుతున్నాడన్నది కాసేపు రహస్యం. తీరా కథా నాయకుడు కనిపించినప్పుడు అతణ్ణి వదిలేసి, కథా నాయకిని కిడ్నాప్ చేసుకొని వెళతాడతను. ప్రతినాయకుని దగ్గర నుంచి ఆమెను కథా నాయకుడు రక్షించడం, కథా నాయకుడు పనిపట్టడం కోసం ఇద్దరు ప్రతినాయకుల మధ్య ఒప్పందం కుదరడం లాంటివన్నీ తర్వాతి కథ. ఒక దశలో కథా నాయకితో ప్రేమ కన్నా, ప్రేమించినవాళ్ళను ఏకం చేయడం వైపే కథా నాయకుడు మొగ్గుతాడు. అలా ఎందుకన్నది నేపథ్యము . అదేమిటి, కథా నాయకుడు అసలు 'శివ 'అని పేరు పెట్టుకోవడానికీ, తాను పెళ్ళి చేసిన ప్రేమికుల మొదటి బిడ్డకు 'శివ ' అని వచ్చేలా పేరు పెట్టమనడానికీ కారణం ఏమిటి, ప్రేమ అనే విషయం వచ్చేసరికి అతనెందుకు శివమెత్తుతాడు, చివరకు ప్రతినాయకుల కథెలా ముగిసిందన్నది మిగతా చిత్ర కథ.

## నటవర్గం
*రామ్‌ పోతినేని
*రాశి ఖన్నా
*బ్రహ్మానందం
*సప్తగిరి
*అభిమన్యు సింగ్
*ముకుల్ దేవ్
*ప్రదీప్ మాచిరాజు
*హిమజ
*భరత్ రెడ్డి
*రాజీవ్ కనకాల
*చలపతిరావు తమ్మారెడ్డి

## సాంకేతికవర్గం
*దర్శకుడు - శ్రీనివాసరెడ్డి
*నిర్మాత - స్రవంతి రవికిశోర్
*సంగీతం - దేవి శ్రీ ప్రసాద్

## మూలాలు

## బయటి లంకెలు
*https://www.youtube.com/watch?v=qdqfCwwV2hU

వర్గం:2015 తెలుగు సినిమాలు
వర్గం:బ్రహ్మానందం నటించిన సినిమాలు
బెంగాల్ టైగర్ (సినిమా)

శ్రీసత్యసాయి ఆర్ట్స్ పతాకం పై కె.కె.రాధామోహన్ నిర్మించిన చిత్రం ***బెంగాల్ టైగర్***. సంపత్ నంది దర్శకత్వం వహించిన ఈ చిత్రంలో రవితేజ, తమన్నా ముఖ్య పాత్రలు పొషించారు. భారీ అంచనాల నడుమ డిసెంబరు 10 2015 న విడుదలైన ఈ చిత్రం ఘన విజయాన్ని సాధించింది.

## కథ
ఆకాష్ నారాయణ్ (రవితేజ) ఆత్రేయపురంలో ఆవారాగా తిరిగే కుర్రాడు. ఎన్నాళ్లిలా తిరుగుతావంటూ ఇంట్లో వాళ్లు అతనికి పెళ్ళి చేసేందుకు నిర్ణయిస్తారు. ఆ మేరకు ఒక సంబంధం కోసం పెళ్ళి చూపులు ఏర్పాటు చేస్తారు. తీరా చూస్తే.. ఆ అమ్మాయి (అక్ష) నువ్వు నాకు నచ్చలేదు.. నేను పెళ్ళి అంటూ చేసుకుంటే సెలబ్రిటీనే చేసుకుంటా.. అంటుంది. దీంతో ఆకాష్‌నారాయణ్ అహం దెబ్బతింటుంది. ఎలాగైనా తానో సెలబ్రిటీ అయిపోవాలని నిర్ణయించుకుంటాడు.

ఆ లక్ష్యంతో.. వూరికి వచ్చిన వ్యవసాయశాఖ మంత్రి సాంబు (సాయాజీ షిండే)పై రాయి విసిరి మీడియా దృష్టిని ఆకర్షిస్తాడు. దీంతో.. ఆకాష్ జైలు కెళ్లినా.. అతని పేరు మాత్రం మార్మోగిపోతుంది. మరోవైపు తనపై రాయివిసిరిన ఆకాష్ గురించి తెలిసి మంత్రి సాంబు జైలుకు వెళ్లి అతనితో మాట్లాడతాడు. అతను చెప్పే తిక్కతిక్క సమాధానాలు ఆ మంత్రికి ఎంతగానో నచ్చుతాయి. ఇరవయ్యేళ్ల క్రితం తనను గుర్తుకు తెస్తున్నాడంటూ మెచ్చుకొని తనతో తీసుకెళ్తాడు.

అక్కడి నుంచి ఆకాష్... హోంమంత్రి నాగప్ప (రావు రమేష్), అతని కూతురు శ్రద్ధ (రాశి ఖన్నా)కీ, ముఖ్యమంత్రి అశోక్ గజపతి (బొమన్ ఇరానీ)కి, ఆయన కూతురు మీరా (తమన్నా)కీ ఎలా దగ్గరయ్యాడు? వాళ్లకీ ఇతనికీ ఏమిటి సంబంధం? తదితర అంశాలన్నీ మిగిలిన కథ.

## నటవర్గం

* రవితేజ (నటుడు) 
* తమన్నా
* రాశి ఖన్నా
* బ్రహ్మానందం
* బోమన్ ఇరానీ
* రావు రమేశ్
* సాయాజీ షిండే
* పోసాని కృష్ణ మురళి
* రమాప్రభ
* తనికెళ్ళ భరణి
* బ్రహ్మాజీ
* వెల్లంకి నాగినీడు
* ప్రగతి (నటి)
* ప్రభాకర్
* బలిరెడ్డి పృధ్వీరాజ్
* హర్షవర్థన్ రాణె (అతిథి పాత్ర)
* అక్ష పర్దసాని (అతిథి పాత్ర)
* హంసా నందిని (ప్రత్యేక నృత్యం)
* ప్రియదర్శిని రామ్

## సాంకేతికవర్గం
*సంగీతం: భీమ్స్ సెసిరోలియో
*నేపథ్య సంగీతం: చిన్నా
*ఛాయాగ్రహణం: సౌందర్‌రాజన్
*కూర్పు: గౌతంరాజు
*నిర్మాణం: కె.కె.రాధామోహన్
*కథ.. మాటలు.. స్క్రీన్‌ప్లే.. దర్శకత్వం: సంపత్ నంది
*సంస్థ: శ్రీసత్యసాయి ఆర్ట్స్

## మూలాలు

## బయటి లంకెలు

వర్గం:2015 తెలుగు సినిమాలు
వర్గం:రవితేజ నటించిన సినిమాలు
వర్గం:తమన్నా నటించిన సినిమాలు
వర్గం:బ్రహ్మానందం నటించిన సినిమాలు
వర్గం:సాయాజీ షిండే నటించిన సినిమాలు
వర్గం:పోసాని కృష్ణ మురళి సినిమాలు
వర్గం:రమాప్రభ నటించిన సినిమాలు
వర్గం:తనికెళ్ళ భరణి సినిమాలు
డైనమైట్ (సినిమా)

**డైనమైట్ ** 2015. సెప్టెంబరు,4 న విడుదలైన తెలుగు సినిమా. ఈ చిత్రంలో మంచు విష్ణు, ప్రణితా సుభాష్, జె. డి. చక్రవర్తి ముఖ్య పాత్రలు పోషించారు. ఈ చిత్రం దేవ కట్టా దర్శకత్వంలో తెరకెక్కినది. ఈ చిత్రానికి సంగీతం అచు రాజమణి సమకూర్చారు. 
## కథ
## నటవర్గం
*శివాజిగా - మంచు విష్ణు
*ఐ.బి. మంత్రి రిషి దేవ్ - జే డి చక్రవర్తి
*దసరి అనామిక - ప్రణీత సుభాష్
*శివాజి స్నేహితుడిగా - ప్రవీణ్
*ఎస్.ఐ. స్వామినాధ్‌గా - నాగినీడు
*దాసరి రంగనాధ్‌గా - పరుచూరి వెంకటేశ్వర రావు
*గజ - జై బద్లాని
*సి.ఐ. గా - రవిప్రకాష్
*గుణాగా - రాజా రవీంద్ర
*నేహ శర్మగా - లేఖా వాషింగ్టన్ 
*విద్యుల్లేఖ రామన్ 
*అంబటి శ్రీనివాస్ 
*వివహర్ష 
*నట్ష స్టాంకోవై 

## సాంకేతిక వర్గం

* దర్శకుడు: దేవ కట్టా 
* రచన: ఆనంద్ శంకర్, బి.వి.ఎస్.రవి 
* గీత రచయితలు: పోతుల రవికిరణ్, భాస్కరభట్ల రవికుమార్, 
* సంగీతం: అచు రాజమణి 
* నేపథ్య గానం: అధనన్ సామి, గీతామాధురి , టిప్పు 
* ఛాయా గ్రహణం: సతీష్ ముత్యాల 
* కూర్పు: ఎం.ఎస్.రాజశేఖర్ రెడ్డి 
* నిర్మాత: మంచు విష్ణు 
* నిర్మాణ సంస్థ:24 ఫ్రేమ్స్ ఫ్యాక్టరీ 
* విడుదల:04:09:2015. 

## పాటల జాబితా
1.చార్ సౌ చాలేస్, గానం: అదనన్ సామి 

2.సాయం అందిస్తారా, రచన: పోతుల రవికిరణ్, గానం.గీతామాధురి 

3.ఉలవచారు ఉల్లిపాయ, రచన: భాస్కరభట్ల రవికుమార్, గానం.టిప్పు, గీతామాధురి.

## మూలాలు

## బయటి లంకెలు
* 

వర్గం:2015 తెలుగు సినిమాలు
వర్గం:జె.డి.చక్రవర్తి సినిమాలు
1779

**1779** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి 11: బ్రిటీష్ దళాలు వాడ్గావ్‌లో మరాఠాలకు లొంగిపోయాయి. 1773 నుండి స్వాధీనం చేసుకున్న అన్ని భూభాగాలను వెనక్కి ఇచ్చేసాయి.
* జనవరి 11: చింగ్-థాంగ్ ఖోంబా మణిపూర్ రాజుగా పట్టాభిషేకం చేసుకున్నాడు.
* ఫిబ్రవరి 14: కెప్టెన్ జేమ్స్ కుక్ తన మూడవ సముద్రయానంలో శాండ్విచ్ దీవులలో హతుడయ్యాడు. 
* మే 13: రష్యన్, ఫ్రెంచ్ మధ్యవర్తులు బవేరియన్ వారసత్వ యుద్ధానికి ముగింపు పలకడానికి చర్చలు జరిపారు. ఒప్పందంలో ఆస్ట్రియా, బవేరియన్ భూభాగంలో కొంత భాగాన్ని పొందుతుంది, మిగిలిన వాటిని వదులుకుంటుంది.
* జూన్ 21 &#x2013; స్పెయిన్ రాజు చార్లెస్ III గ్రేట్ బ్రిటన్‌కు వ్యతిరేకంగా యుద్ధ ప్రకటన జారీ చేశాడు. 
* జూలై: జిబ్రాల్టర్ ముట్టడి (పద్నాలుగవదీ, చివరిదీ అయిన సైనిక ముట్టడి) ప్రారంభమైంది. బ్రిటిష్ దండు నుండి జిబ్రాల్టర్‌పై నియంత్రణ సాధించడానికి ఫ్రెంచ్, స్పానిష్ దళాలు తీసుకున్న చర్య ఇది. జార్జ్ అగస్టస్ ఎలియట్ నేతృత్వంలోని బ్రిటిషు దండు, దాడులను ఎదుర్కొని దిగ్బంధనం నుండి బయటపడింది.
* తేదీ తెలియదు: ష్రోప్‌షైర్‌లోని సెవెర్న్ నదిపై ఐరన్ వంతెన నిర్మించారు. ఇది ప్రపంచంలో పూర్తిగా ఇనుముతో నిర్మించిన మొట్టమొదటి వంతెన.  దీన్ని 1781 జనవరి 1 న తెరిచారు. 
* తేదీ తెలియదు: లాంకషైర్‌కు చెందిన శామ్యూల్ క్రాంప్టన్ స్పిన్నింగ్ మ్యూల్ పై నేర్పు సాధించాడు. 
* తేదీ తెలియదు: బౌల్టన్, వాట్ ల *స్మెత్విక్ ఇంజను*, ఇప్పుడు ప్రపంచంలోనే అతి పురాతనమైన *ఇంజను*, పని మొదలు పెట్టింది. 

## జననాలు
* ఆగస్టు 1: ఫ్రాన్సిస్ స్కాట్ కీ అమెరికన్ జాతీయగీతం రచయిత
* ఆగస్టు 20: జాన్స్ జాకబ్ బెర్జిలియస్, స్వీడిష్ రసాయన శాస్త్రవేత్త (మ .1848)
* మే 28: ఐరిష్ కవి థామస్ మూర్ (మ.1852)

## మరణాలు

* ఫిబ్రవరి 14: జేమ్స్ కుక్, ఆంగ్ల-నావికుడు, సముద్ర యానికుడు, సాహస యాత్రికుడు. (జ.1728) 
* ఫిబ్రవరి 24: పాల్ డేనియల్ లాంగోలియస్, జర్మన్ విజ్ఞానసర్వస్వవేత్త (జ. 1704 )
* 

## పురస్కారాలు

## మూలాలు


*
ఆంధ్రప్రదేశ్ రచయితల సంఘం

**ఆంధ్రప్రదేశ్ రచయితల సంఘం** (ఆంగ్లం: Andhra Pradesh Writers Assosiation), నూతన ఆంధ్రప్రదేశ్ రాష్ట్ర అవతరణ తర్వాత రాష్ట్ర రచయితలను ఒకే వేదిక పైకి తీసుకువస్తూ రాష్ట్ర రచయితల సంఘం, ఆంధ్రప్రదేశ్ 2015 సెప్టెంబరు 13న సోమేపల్లి వెంకట సుబ్బయ్య అధ్యక్షతన ఏర్పాటు అయ్యింది.

## కార్యవర్గం
*అధ్యక్ష్యులు - చిల్లర భవానీదేవి
*ప్రధానకార్యదర్శి - చలపాక ప్రకాష్ 
*గౌరవాధ్యక్షులు - పాపినేని శివశంకర్
*కోశాధికారి - నానా.

## జ్ఞానజ్యోతి పురస్కారం
ఆంధ్రప్రదేశ్ గ్రంధాలయ వారోత్సవాల సందర్భంగా ఆంధ్రప్రదేశ్ రచయితల సంఘం జ్ఞానజ్యోతి పురస్కారాన్ని 2019 నుండి సాహిత్యంలో విస్తారమైన కృషి చేసిన వారికి ప్రకటిస్తుంది. 
*గబ్బిట దుర్గాప్రసాద్ - 2019 
*సయ్యద్ నశీర్ అహ్మద్ - 2021
*చిల్లర భవానీదేవి - 2023
*వెలమల సిమ్మన్న - 2024
*నాగసూరి వేణుగోపాల్ - 2025
## ప్రచురణలు
*రచయితలు..ప్రచురణకర్తలు విధిగా పాటించవలసిన ప్రాథమిక కర్తవ్యాలు - 2018
ఇది ప్రభుత్వం కొనుగోలు చేస్తున్న పుస్తకాల విషయంలో రచయితలు పాటించాల్సిన విధి విధానాల గూర్చి చలపాక ప్రకాష్ చేసిన సంకలనం.

## ఇవీ చూడండి
* గుంటూరు జిల్లా రచయితల సంఘం
## మూలాలు

## బయటి లింకులు
*ఆంధ్రప్రదేశ్ రచయితల సంఘం వెబ్ సైట్
*సోమేపల్లి వెంకట సుబ్బయ్య వెబ్ సైట్

వర్గం:ఆంధ్రప్రదేశ్ రచయితల సంఘాలు
గుంటూరు జిల్లా రచయితల సంఘం

కవిత్వ రచనలో వినూత్న విధానాన్ని,యువరచయితలను ప్రోత్సహించటం కోసం 2007 జులై 1న **గుంటూరు జిల్లా రచయితల సంఘం** నెలకొల్పారు,  సంఘం అనేక సాహిత్య కార్యక్రమాలను. రాష్ట్ర స్థాయిలో కవి సమ్మేళనాలను ఏర్పాటు చేయటం , కథా కవిత్వ పోటీలను నిర్వహిస్తూ ఉంటారు. 2008వ సంవత్సరం రాష్ట్ర స్థాయి మహిళా కవి సమ్మేళనం నిర్వహించారు.

## కార్యవర్గం
*వ్యవస్థాపక అద్యక్ష్యులు - సోమేపల్లి వెంకట సుబ్బయ్య 
*అధ్యక్షులు - చిల్లర  భవానీదేవి
*ప్రధాన కార్యదర్శి - షేక్ సుభాని

## పురస్కారం
ప్రతి సంవత్సరం ఉత్తమ రచనలను ఎన్నిక చేసి ఆ రచయితలకు "గుంటూరు జిల్లా రచయితల సంఘం సాహిత్య పురస్కారాన్ని" సంఘం ప్రదానం చేస్తుంది.
ఇప్పటివరకు విహారి, కాట్రగడ్డ దయానంద్, బి.వి.వి.ప్రసాద్, సిరికి స్వామినాయుడు, విజయరామరాజు, చిల్లర భవానీదేవి, శిలాలోలిత, బండ్ల మాధవరావు, ఖాదర్ షరీఫ్, సి యమున, పీ.వీ.సునీల్ కుమార్, ఎమ్వీ రామిరెడ్డి అందుకున్నారు.

## ఇవీ చుడండి
*ఆంధ్రప్రదేశ్ రచయితల సంఘం
*ప్రకాశం జిల్లా రచయితల సంఘం
## మూలాలు

వర్గం:ఆంధ్రప్రదేశ్ రచయితల సంఘాలు
షేక్ ఖాదర్‌బాషా

**షేక్ ఖాదర్‌బాషా** తెలుగు రచయిత, ఉపాధ్యాయులు. ఈయన "షేక్ బాష" కలం పేరుతో రచనలు చేస్తూంటారు.
## జీవిత విశేషాలు
ఆయన విశాఖపట్నం జిల్లా అనకాపల్లిలో 1967 జూన్ 30 న సున్నీ బీబి, పీరు సాహెబ్‌ దంపతులకు జన్మించారు.ఆయన ఎం.ఏ. (హింది), ఎం.ఏ (పాలిటిక్స్‌) లను చేసారు. ఆయన హింది పండిట్ (సాహిత్యరత్న) శిక్షణ పొందారు. ఉపాధ్యాయులుగా ఉద్యోగం చేస్తున్నారు. ఈయన లక్ష్యం అనాథలైన బాలబాలికలను ఆదుకోవడం.

## రచనా వ్యాసంగము
చిన్నతనం నుండి రాస్తున్నా, రాసినవన్నీ 'బాషా తరంగిణి' పేరుతో అక్షర రూపు కట్టడం 2009లో సంభవించింది.

## వనరులు
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010 -ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 51

## మూలాల జాబితా

వర్గం:1967 జననాలు
వర్గం:విశాఖపట్నం జిల్లా రచయితలు
వర్గం:ముస్లిం కవులు
వర్గం:ముస్లిం రచయితలు
వర్గం:తెలుగు కవులు
వర్గం:తెలుగు రచయితలు
సయ్యద్ హుసేన్ బాషా

**బాషా హుసేన్‌ సయ్యద్‌** మంచి నటుడిగా మాత్రమే కాకుండ మంచి నాటక రచయిత. ఆయన కవిగా ఖ్యాతి గాంచారు. నాటక రంగంలో మంచి నటుడిగా ఖ్యాతిగాంచిన సయ్యద్‌ బాషా హుసేన్‌ చలన చిత్రాలలో కూడా నటించారు.
## బాల్యము
ఆయన ప్రకాశం జిల్లా మార్కాపురంలో 1939 మార్చి 31న సయ్యద్‌ అబ్దుల్‌ సలాం, మైమున్నీసా దంపతులకు జన్మించారు. 
## రచనా వ్యాసంగము
గుంటూరు ఆంధ్రాక్రైస్తవ కళాశాలలో బి.ఏ చదువుతున్న సమయంలో మంచి నటుడిగా మాత్రమే కాకుండ మంచి నాటక రచయిత, కవిగా ఖ్యాతిగాంచారు. రాష్ట్ర ప్రభుత్వం అటవీ శాఖలో ఉద్యోగం చేపట్టిన ఆయన కవితలు, కథానికలు ముఖ్యంగా నాటికలు, నాటకాలు రాశారు. 'ఆశాజ్యోతి, ఆశాజీవులు, పసి హృదాయాలు, జీవన కెరాలు, సమాజంలో స్త్రీ' నాటికలు మంచి పేరు తెచ్చి పెట్టాయి. ఈ నాటికలు వందల ప్రదర్శనలకు నోచుకున్నాయి. కవితల ద్వారా వెల్లడించిన తన ఆభిప్రాయాలను 'గాయాలు-గేయాలు' కవితా సంకలం ద్వారా గ్రంథస్థం చేశారు.

## చలన చిత్ర రంగములో....
నాటక రంగంలో మంచి నటుడిగా ఖ్యాతిగాంచిన సయ్యద్‌ బాషా హుసేన్‌ చలన చిత్రాలలో కూడా నటించారు. స్వయంగా స్క్రిపును రూపొందించిన 'పెద్దింటి కోడలు', 'ఉత్తమురాలు' సినిమాల్లో నటించారు. అటవీ శాఖలో రేంజర్‌గా ఉద్యోగ విరమణ చేసిన సయ్యద్‌ బాషా హుసేన్‌ రచనా వ్యాసంగాన్ని కొనసాగిస్తూ సినిమాలకు రచయితగా సహకారం అందించారు. చివరి వరకు నాటకరంగం మీదా ఎక్కువగా దృష్టిసారించిన సయ్యద్‌ బాషా హుసేన్‌ (స్వగ్రామమైన) యర్రగొండపాలెంలో 2008 డిసెంబరు 13న కన్నుమూశారు. (సమాచారం: 'ఇండియా' మాసపత్రిక, 2008 జనవరి. ఇంటర్యూ: సయ్యద్‌ బాషా హుసేన్‌ కుమారుడు సయ్యద్‌ సాబిర్‌ హుసేన్‌, 2008 జనవరి 20, వినుకొండ.)

## మూలాలు
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 52

## మూలాల జాబితా

వర్గం:1939 జననాలు
వర్గం:ప్రకాశం జిల్లా రచయితలు
వర్గం:ముస్లిం కవులు
వర్గం:ముస్లిం రచయితలు
వర్గం:2008 మరణాలు
వర్గం:ప్రకాశం జిల్లా కథా రచయితలు
1752

**1752** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు
* జనవరి 1: బ్రిటిష్ సామ్రాజ్యం (స్కాట్లాండ్ మినహా) గ్రెగోరియన్ క్యాలెండర్‌ను స్వీకరించింది. ఇందులో భాగంగా ఈ రోజును సంవత్సరంలో మొదటి రోజుగా స్వీకరించింది. ఈ రోజు బ్రిటిష్ పార్లమెంట్ గత సంవత్సరం చేసిన క్యాలెండర్ చట్టం నిబంధనల ప్రకారం నూతన సంవత్సర రోజు.
* ఫిబ్రవరి 29: ఎగువ బర్మాలోని గ్రామ చీఫ్ అలంగ్పాయ, కొన్బాంగ్ రాజవంశాన్ని స్థాపించాడు. 8 సంవత్సరాల తరువాత మరణించే నాటికి, అతను దేశం మొత్తాన్ని ఏకం చేశాడు.
* మార్చి 23: కెనడా మొదటి వార్తాపత్రిక అయిన *హాలిఫాక్స్ గెజిట్*ను ప్రచురించారు.
* ఏప్రిల్ 12: పంజాబ్ సిక్కులు స్వాధీనం చేసుకున్న లాహోర్ నగరాన్ని నాలుగు సంవత్సరాల తరువాత అహ్మద్ షా దుర్రానీ పాలనలో ఉన్న ఆఫ్ఘనిస్తాన్, తిరిగి స్వాధీనం చేసుకున్నారు. 
* జూన్ 3: రష్యన్ సామ్రాజ్యం రాజధాని మాస్కోలో జరిగిన అగ్నిప్రమాదంలో 13,000 ఇళ్ళు తగలబడ్డాయి. మే 23 న జరిగిన అగ్నిప్రమాదంలో 5,000 గృహాలు దగ్ధమైన 11 రోజుల తరువాత ఇది జరిగింది. జూన్ 6 నాటికి, నగరంలో మూడింట రెండొంతుల మంది దెబ్బతిన్నారు.
* జూలై 1 &#x2013; ఇస్తాంబుల్‌లో ఒట్టోమన్ సుల్తాను మహమూద్ I, దివిత్దార్ మెహమెద్ ఎమిన్ పాషాను ఒట్టోమన్ సామ్రాజ్యపు మహా మంత్రి పదవి నుండి తొలగించాడు. కొత్త మహామంత్రి‌గా కోర్లులు ఆలీ పాషాను నియమించాడు.
* 
* మే 11: మొదటి అగ్నిప్రమాద భీమాపథకాన్ని అమెరికాలో మొదలు పెట్టారు (ఫిలడెల్ఫియా)
* జూన్ 15: వర్షం వచ్చే సమయంలో కనిపించే మెరుపులు కరెంటు అని బెంజమిన్ ఫ్రాంక్లిన్ ఋజువు చేసాడు.

## జననాలు

* సెప్టెంబరు 18: ఫ్రెంచి గణిత శాస్త్రవేత్త అడ్రియన్ మేరీ లెజెండ్రీ (మ.1833).

## మరణాలు

## పురస్కారాలు

## మూలాలు


*
షేక్ మహబూబ్ బాషా

**[[షేక్‌ మహబూబ్‌ బాషా]]** తెలుగు రచయిత.అతను   ముస్లింల స్థితిగతులను గణాంకాలతో సహా సాధికారికంగా వివరిస్తూ, రాజ్యాంగం మైనార్టీలకు కల్పించిన హక్కులను విశ్లేషిస్తూ, ముస్లింలకు విద్యా, ఉపాధి, రాజకీయ రంగంలో రిజర్వేషన్ల ఆవశ్యకతను వివరించిన వీరి సుదీర్ఘ... వ్యాసం పలు వర్గాలలో చర్చకు కారణమై మంచి పేరుతెచ్చింది.
## బాల్యం
షేక్‌ మహబూబ్‌ బాషా వైఎస్ఆర్ కడప జిల్లా. పోరుమామిళ్ళలో 1976 నవంబరు 25న ఫాతిమా బీబీ, మహబూబ్‌ సాహెబ్‌ దంపతులకు జన్మించాడు.అతను   ఎం.ఎ., ఎం.ఫిల్‌. చదివారు.అతను   చరిత్ర అధ్యాపకులు.

## రచనా వ్యాసంగం
1996లో ప్రచురితమైన 'హిందూ-ముస్లిం' కవిత ద్వారా రచనా వ్యాసంగం ఆరంభం అయ్యింది . అప్పటి నుండి వివిధ తెలుగు-ఆంగ్ల పత్రికలలో కవితలు, వ్యాసాలు ప్రచురితం అయ్యాయి. ఆంధ్రప్రదేశ్‌ హిస్టరీ కాంగ్రెస్‌ సమావేశాల (2004) లో సమర్పించి, ఆ తరువాత సంక్షిప్త రూపంలో వివిధ పత్రికలలో ప్రచురితమైన 'పాఠ్యపుస్తకాలలో మత తత్వ భావనలు' వ్యాసం ప్రచురితమైనది. 
## ఇష్టమైన రచన
రాష్ట్ర ప్రభుత్వం ప్రచురించిన సాంఫిుక శాస్త్రాల్లోని చరిత్ర పాఠాల్లో మతతత్వం వాసనలు ఉన్నవన్న విషయాన్ని విశదం చేసిన వీరి సుదీర్ఘ... వ్యాసం రాష్ట్రంలోని పలు వర్గాలలో చర్చకు కారణమైంది. 'ఛిద్రమవుతున్న నెలవంక' శీర్షికన ముస్లింల స్థితిగతులను గణాంకాలతో సహా సాధికారికంగా వివరిస్తూ, రాజ్యాంగం మైనార్టీలకు కల్పించిన హక్కులను విశ్లేషిస్తూ, ముస్లింలకు విద్యా, ఉపాధి, రాజకీయ రంగంలో రిజర్వేషన్ల ఆవశ్యకతను వివరించిన ఈ సుదీర్ఘ... వ్యాసం పలు వర్గాలలో చర్చకు కారణమై మంచి పేరుతెచ్చింది. ఈ వ్యాసం కూడా సంక్షిప్త రూపంలో పలు పత్రికల్లో ప్రచురితమైంది. ఈ మేరకు సుమారు అరవై పరిశోధానాత్మక వ్యాసాలు తెలుగు, ఆంగ్ల పత్రికలలో ప్రచురితం అయ్యాయి. వీరి లక్ష్యం: ప్రవక్త మార్గంలో నడిచి దోపిడీ, పీడనలు లేని సమాజ నిర్మాణం, మతతత్వ భావజాలానికి, కులోన్మాదానికీ వ్యతిరేకంగా రాజీలేని పోరాటం సాగించడం.

## మూలాలు

## వెలుపలి లంకెలు
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త—ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 52

వర్గం:1976 జననాలు
వర్గం:ముస్లిం రచయితలు
వర్గం:తెలుగు రచయితలు
వర్గం:వైఎస్ఆర్ కడప జిల్లా రచయితలు
బాషా మహబూబ్

**బాషా మహబూబ్‌** తెలుగు కథా రచయిత. ఆయన వ్రాసిన కథ పలు భాషల్లోకి అనువదించబడి ఆయా ఇతర భాషా పత్రికలలో చోటు చేసుకుంది. 
## బాల్యము
బాషా మహబూబ్‌ గుత్తి అనంతపురం జిల్లా కళ్యాణదుర్గంలో 1952 మే 1 న గుత్తి రసూల్‌ బీ, గుత్తి నబీ రసూల్‌ దంపతులకు జన్మించారు .ఆయన బి.యస్సీ చదివారు. ఆయన ఫార్మాసూటికల్‌ కంపెనీలో ఏరియా సేల్స్‌ మేనేజర్‌గా పనిచేస్తున్నారు.

## రచనా వ్యాసంగము
తిలక్‌- చలంల కథలు-నవలల ప్రభావంతో సాహిత్యం పట్ల అభిమానం ఏర్పడింది. ఆ క్రమంలో 2003లో 'శాన్యంలోంచి శాన్యంలోకి' శీర్షికన రాసిన తొలి కథా 'రచన' మాసపత్రికలో ప్రచురితం ద్వారా
రచనా వ్యాసంగం ఆరంభంఅయ్యింది. ఆ క్రమంలో 2005లో రాసిన 'బెపాస్‌ రడర్స' కద తొలుత ఆంధ్రజ్యోతి ఆదివారం అనుబంధలో ప్రచురితమై 'కథ-2005' కు ఎంపికయ్యింది. ఈ కథ పలు భాషల్లోకి అనువదించబడి ఆయా ఇతర భాషా పత్రికలలో చోటు చేసుకుంది. 
## రచనలు
కథలు, కథానికలు, 'సగం మనిషి' (నవల). ప్రచురితమైనాయి.

## మూలాలు
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647.  

## మూలాల జాబితా

వర్గం:1952 జననాలు
వర్గం:తెలుగు కథా రచయితలు
బాషా ఎస్‌.ఎం

**బాషా ఎస్‌.ఎం** అనంతపురం జిల్లా ప్రజలు, ప్రధానంగా రైతాంగ సమస్యలను విశ్లేషిస్తూ పరిశోధానాత్మక వ్యాసాలు వివిధా పత్రికలలో ప్రచురించారు.

## బాల్యం
బాషా ఎస్‌.ఎం వైఎస్ఆర్ కడప జిల్లా సిద్ధవటం గ్రామంలో 1950 జూలై 1 న జన్మించారు. ఇతని తల్లి తండ్రులు: సయ్యద్‌ సాదిక్‌ బీ, సయ్యద్‌ ఫర్బుద్దీన్‌. కలం పేరు: చందు. చదువు: బి.ఎ., బి.ఎల్‌. ఉద్యోగం: రాష్ట్ర ప్రభుత్వ వ్యవసాయశాఖలో ఉద్యోగం ఐచ్ఛిక విరమణ తరువాత మానవ హక్కుల ఉద్యామకారుడిగా, రచయితగా స్థిరపడ్డారు.

## రచనా వ్యాసంగము
1975లో 'జనపథం' పత్రికలో తొలి రచన ప్రచురితం. అనంతపురం జిల్లా ప్ర జ లు, ప్ర దానంగా రైతాంగ సమస్యలను విశ్లేషిస్తూ పరిశోధానాత్మక వ్యాసాలు వివిధా పత్రికలలో ప్రచురితం అయ్యాయి. ప్రజా సంఘాలు నిర్వహిస్తున్న ఉద్యమ పత్రికలకు రచయితగా చేయూత నిచ్చారు.

## రచనలు
1. ఆరుగాలం, 2. అనంతపురం నీటి వనరులు మొదలగు వాటి మీద రచనలు చేశారు.

## మూలాలు

## వెలుపలి లంకెలు
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త— ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 56

వర్గం:1950 జననాలు
వర్గం:వైఎస్ఆర్ కడప జిల్లా రచయితలు
వర్గం:ముస్లిం కవులు
వర్గం:ముస్లిం రచయితలు
షేక్ మహబూబ్ బాషా, నెల్లూరు

;బాషా మహబూబ్‌ షేక్‌ నెల్లూరు ....వీరు  వ్రాసిన    కవితలు, కథలు, కథానికలు, వ్యాసాలు వివిధ పత్రికలలో ప్రచురితం అయ్యాయి.  . కొన్ని కథానికలు ఇతర భాషల్లోకి అనువదించబడి ఆయా భాషా పత్రికలలో కూడా ప్రచురితం అయ్యాయి.

## బాల్యము
బాషా మహబూబ్‌ షేక్‌ నెల్లూరు   జిల్లా నందవరంలో 1961 మే 28న జన్మించారు. వీరి తల్లితండ్రులు: షేక్‌ మహబూబ్‌బీ, షేక్‌ మస్తాన్‌ సాహెబ్‌. చదువు: బి.ఎ (లిట్)., ఎంఎ., బిఎ.ఎం.యస్‌. ఉద్యోగం: 'హైదారాబాద్‌ మిర్రర్‌' దినపత్రిక విజయవాడ ఎడిషన్‌ బాధ్యత వహించారు.

## రచనా వ్యాసంగము
1979లో 'బీడిముక్క' కథానిక ఆంధ్రాపత్రిక దినపత్రికలో ప్రచురితం కావడం ద్వారా రచనా వ్యాసంగం ఆరంభం అయ్యింది. అప్పటి  నుండి వివిధ పత్రికలలో కవితలు, కథలు, కథానికలు, వ్యాసాలు ప్రచురితం అయ్యాయి.  . కొన్ని కథానికలు ఇతర భాషల్లోకి అనువదించబడి ఆయా భాషా పత్రికలలో ప్రచురితం అయ్యాయి.

## రచనలు
1. చీకి మూసిన ఏకాంతం, 2. భారత నారీ బాధపడకు, 3. ప్రేమ పూజారులు, 4.ఎస్‌ నేనే, 5. ఆ రోజు..., 6. సమాజం కట్టిన సమాధాులు, 7. యుగధర్మం (నవలలు). 1984లో రాసిన 'చీకటి మూసిన ఏకాంతంలో' (నవల) పాఠకుల మన్నన పొందింది. 1985లో పురుష ద్వేషం పై స్త్రీల మనోభావాలను సృజిస్తూ రాసిన 'భారత నారీ బాధపడకు' (నవల) ధూషణ- భూషణలకు కారణమై గుర్తింపు తెచ్చి పెట్టింది. లక్ష్యం: సమాజాన్ని మానవత్వపు మూసలో పోయాలని.

## మూలాల జాబితా
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము    అక్షరశిల్పులు   గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌  .. చిరునామా వినుకొండ - 522647. పుట 56

వర్గం:ముస్లిం రచయితలు
బాషా షేక్

బాషా షేక్‌ ....  బాపట్ల నుండి 'దర్గా ' మాసపత్రిక సంపాద కులుగా బాద్యతలను నిర్వహిస్తున్నారు.వీరి  లక్ష్యం: అసమానతలు లేని సమ సమాజ నిర్మాణం కోసం ప్రజల్ని చైతన్యపర్చడం. 

## జీవన వ్యాసంగము
బాషా షేక్‌ ...   గుంటూరు జిల్లా బాపట్లలో 1974 జూలై 1 ఒకటిన జన్మించారు. వీరి  తల్లితండ్రులు  షేక్‌ నూరున్నీసా, షేక్‌ మీరా సాహెబ్‌. చదువు: ఇంటర్‌. వ్యాపకం: జర్నలిస్ట్‌. 

## రచనా వ్యాసంగము
1990లో 'పాపం సుబ్బారావు' కథానిక ప్రచురితం కావడంతో రచనా వ్యాసంగం ఆరంభంఅయ్యింది. కవితలు, కథలు, వ్యాసాలు వివిధ పత్రికలలో, సంకలనాలలో ప్రచురితం అయ్యాయి. రాష్ట్ర ప్రభుత్వం 'పుష్కర అవార్డు'తో సత్కరించింది. ప్రస్తుతం బాపట్ల నుండి 'దర్గా ' మాసపత్రిక సంపాద కులుగా బాద్యతలను నిర్వహిస్తున్నారు. లక్ష్యం: అసమానతలు లేని సమ సమాజ నిర్మాణం కోసం ప్రజల్ని చైతన్యపర్చడం. 

## మూలాల జాబితా
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము    అక్షరశిల్పులు   గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌  .. చిరునామా వినుకొండ - 522647.

వర్గం:1974 జననాలు
షేక్ మహబూబ్ బాష

బాషా మహబూబ్‌ షేక్‌.... 'తెలుగు భాషాభివృద్ధి ఉద్యమ వేదిక' ఏర్పాటు చేసి వేదిక అధ్యక్షులుగా తెలుగు బాషాభివృద్ధికి నిరంతర కృషి చేశారు. తెలుగు భాషాభిమాని. అనేక రచనలు చేశారు. తెలుగు భాషాభిమాని.

## జీవన వ్యాసంగము
బాషా మహబూబ్‌ షేక్‌ .... గుంటూరు జిల్లా గుంటూరులో 1947 జూలై 1 ఒకిటిన జననం. వీరి తల్లితండ్రులు: షేక్‌ హబీబున్నీసా బేగం, షేక్‌ ముహమ్మద్‌ ఖాశిం. వీరు 12వ తరగతి వరకు చదువుకున్నారు. ఎం.ఎల్‌..సి (ఉస్మానియా). 'నవీన సాహితి బాషా' గా విఖ్యాతులు. ఆయుర్వేద వైద్యులు.

## రచనా వ్యాసంగము
1974లో పురాణం సుబ్రమణ్యం శర్మ ప్రోత్సాహంతో 'స్పందన' కథానిక ఆంధ్రజ్యోతి వారపత్రికలో (1974 ఫిబ్రవరి) ప్రచురితమైంది. అప్పటి నుండి కథలు, కథానికలు, నాటికలు, నాటకాలు, కవితలు, పరిశోధనా వ్యాసాలు వివిధ పత్రికలలో మాత్రమే కాకుండా కవితా, కథానికల సంకలనాలలో చోటు చేసుకున్నాయి. మంచి వక్త. తెలుగు భాషాభివృద్థి ప్రధాన లక్ష్యంగా 'తెలుగు భాషాభివృద్ధి ఉద్యమ వేదిక' ఏర్పాటు చేసి వేదిక అధ్యక్షులుగా తెలుగు బాషాభివృద్ధికి నిరంతర కృషి చేశారు. తెలుగు భాషాభిమాని.

## పురస్కారాలు
సాహితీ రత్న (పాలకొల్లు), సాహిత్య గాంధర్వ (విజయవాడ), తెలుగు వెలుగు బాషా (తెలుగు భాషా చైతన్య స్రవంతి, విజయవాడ). లక్ష్యం: తెలుగు అక్షరం ద్వారా తెలుగు భాషాభివృద్థి. 
1982లో హైదారాబాద్‌లో జరిగిన 'ఆంధ్రప్రదేశ్‌ ముస్లిం తెలుగు రచయితల సమ్మేళనం' సందర్భంగా వెలువడిన 'తెలుగు దివెవ్వలు' ప్రత్యేక సంచికలో 'స్నేహితునికి చిన్న మాట' వ్యాసం రాశారు.

## మూలాల జాబితా
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647.

## మూలాల జాబితా

వర్గం:ముస్లిం రచయితలు
వర్గం:1947 జననాలు
వర్గం:గుంటూరు జిల్లా తెలుగు అభివృద్ధి కార్యకర్తలు
బిందే అలీ సయ్యద్

;**బిందే అలీ సయ్యద్‌** రేడియో నాటికలతో బాటు గేయాలు వ్రాయడములోను, వాటిని పాడడము లోను ఖ్యాతి గాంచారు.

## జీవన వ్యాసంగము
బిందే అలీ సయ్యద్‌ నిజామాబాద్‌ జిల్లా ఎల్లారెడ్డి తాలూకాలోని కుగ్రామంలో 1922 ప్రాంతంలో జన్మించారు. వీరు బి.ఎస్.ఎల్.లో ఉద్యోగం చేసారు.

## రచనా వ్యాసంగము
గ్రామాల్లో పొలాలకు వెళ్ళే పల్లె పడుచులు పాడుకునే పాటల పట్ల ఆకర్షితులై 5వ తరగతి నుండి పాటలల్లడం ఆరంభం అయ్యింది. విద్యార్థిగా వున్నప్పుడు ఉన్నతపాఠశాలలో గురువులు నేర్పిన చందస్సు ఆధారంతో పద్యాలు పాడుతూ సహవిద్యార్థుల అభినందనల ప్రోత్సాహంతో పలు పాటలు రాసి మనోహరంగా పాడటమేకాదు ఆ పాటలన్నిటిని కలిపి 'పల్లెపాటలు' పుస్తకాన్ని 'కేకలు' పత్రిక ఎడిటర్‌ బైసా రామదాసు సహకారంతో వెలువరించారు. ఆ తరువాత మరికొన్ని గేయాలతో 'కదలి రా' (గేయమాలిక) తెచ్చారు.

## ప్రచురణలు
వివిధపత్రికలలో వివిధాంశాల మీద వ్యాసాలు, కవితలు, పాటలు, గేయాలు ప్రచురితమయ్యాయి. బిఎస్‌ఎన్‌ఎల్‌ ఉద్యోగిగా, ఉద్యోగ సంఘం నేతగా ఆయన రాసిన నాటికలు ఆకాశవాణిలో ప్రసారం అయ్యాయి, ఉద్యోగ సంఘాలు చాలా నాటికలను ప్రదర్శించాయి. 1980లో పదవీవిరమణ చేశాక 'ప్రక్షాళన' ప్రబోధ గేయమాలికను తెచ్చారు. లక్ష్యం: సాహిత్యం ద్వారా వినోదం మాత్రమే కాకుండా వికాసం, విజ్ఞానాన్నిఅందించడం.

## మూలాల జాబితా
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647.

వర్గం:ముస్లిం రచయితలు
వర్గం:కామారెడ్డి జిల్లా రచయితలు
బుడన్ సాహెబ్ షేక్

**బుడన్‌ సాహెబ్‌ షేక్‌** ముస్లిం రచయిత. అతను వ్రాసిన ఖుతుబ్‌నామా కావ్యాన్ని చదివిన కవిసామ్రాట్ విశ్వనాథ సత్యనారాయణ చేసిన ప్రశంసా వ్యాఖ్య.... 'ఏ పద్యము తీసినను వసుచరిత్రయో, మను చరిత్రయో, పారిజాతాపహరణమో స్మృతికి తగులుతున్నది' అని అన్నారు.

## బాల్యం- చదువు
బుడన్‌ సాహెబ్‌ షేక్‌ ....  వైఎస్ఆర్ కడప జిల్లా కొత్తపల్లి జన్మించారు.ఇతను తల్లితండ్రులు: మహబూబీ, ఖాశిం సాహెబ్‌. చదువు: బి.ఎ., బి.యల్‌. వృత్తి : న్యాయవాది.

## రచనా వ్యాసంగం
కడపలో న్యాయవాదిగా పనిచేస్తూనే రచనా వ్యాసంగం సాగించారు. 1965లో చారిత్రక పద్యాకావ్యం 'ఖుతుబ్‌నామా' రాసేనాటికే ఉత్తమ కవిగా ఖ్యాతిగాంచారు. ఆనాటి ప్రముఖ పత్రికలన్నిటిలో ఆయన రచనలు చోటుచేసుకున్నాయి.

## రచనలు
ఖుతుబ్‌నామా (1965), జలాల్‌నామా (అగ్బరు చరిత్ర, 1969), రామేనామా (పద్యాకావ్యాలు). ఖుతుబ్‌నామా గ్రంథం మైసూరు విశ్వవిద్యాలయంలో డిగ్రీ విద్యారులకు పాఠ్య గ్రంథంగా అనుమతించారు. ఖుతుబ్‌నామా కావ్యాన్ని చదివిన కవిసామ్రాట్ విశ్వనాథసత్యనారాయణ చేసిన ప్రశంసా వ్యాఖ్య: 'ఏ పద్యము తీసినను వసుచరిత్రయో, మను చరిత్రయో, పారిజాతాపహరణమో స్మృతికి తగులుతున్నది' (ఖుతుబ్‌ నామా, 1965, ప్రచురణ: అబ్దుల్‌ సలాం, కడప). 1965లో 'గోలకొండ' శీర్షికతో రాసిన చారిత్రక పద్యాకావ్యంలోని పద్యాలు పాలా వెంకట సుబ్బయ్య సంపాదాకత్వంలోని 'కలభాషిణి' పత్రికలో ప్రచురితమయ్యాయి. ఆ పద్యాలకు మంచి పాఠకాదరణ లభించడంతో గోలకొండ చరిత్రను కావ్యముగా వ్రాయమని వెంకట సుబ్బయ్య కోరగా పూర్తిస్థాయిలో 'ఖుతుబ్‌నామా' (పద్యకావ్యం) వ్రాశారు.

## మూలాలు

## వెలుపలి లంకెలు
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త—ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 56

వర్గం:వైఎస్ఆర్ కడప జిల్లా రచయితలు
వర్గం:ముస్లిం కవులు
వర్గం:ముస్లిం రచయితలు
జె. సి. దివాకర్ రెడ్డి

**జె. సి. దివాకర్ రెడ్డి** ఆంధ్రప్రదేశ్ రాష్ట్రానికి చెందినా రాజకీయనాయకుడు. పూర్తి పేరు జూటూరూ చిన దివాకర్ రెడ్డి.తండ్రి జూటూరూ చిన నాగి రెడ్డి స్వాతంత్ర సమరయోధులు. ఈయన 2014 ఆంధ్రప్రదేశ్ శాసనసభ ఎన్నికల్లో అనంతపురం లోక్‌సభ నియోజకవర్గం నుంచి తెలుగుదేశం పార్టీ తరపున పోటీ చేసి" పార్లమెంట్ సభ్యులుగా "ఎన్నికయ్యారు.
## రాజకీయ జీవితం
ఇప్పటివరకు ఆరు సార్లు ఆంధ్రప్రదేశ్ రాష్ట్ర శాసన సభ్యులుగా ఎన్నికయ్యారు. ఐదు సార్లు తాడిపత్రి నుంచి ఎన్నికయ్యారు. 2004 - 2006 లో రోడ్లు, భవనాల శాఖ మంత్రిగా పనిచేసారు.
## తెలుగుదేశం పార్టీలో
కాంగ్రెస్‌ సీనియర్‌ నాయకుడు జె.సి.దివాకర్‌ రెడ్డి. ఆయన సోదరుడు జె .సి. ప్రభాకర రెడ్డి. ఇద్దరు అన్నదమ్ములు కలిసి తెలుగుదేశం పార్టీలో చేరారు. దివాకర్‌ రెడ్డి కుమారుడు పవన్‌ రెడ్డి కూడా వారిని అనుసరించారు. తెలుగుదేశం అధినేత చంద్రబాబు సమక్షంలో పార్టీ సభ్యత్వం స్వీకరించారు. 
## వివాదస్పదం
రాజకీయాల్లో సీనియర్ నేత జె.సి దివాకర్ రెడ్డి అంటే తెలియని వారు వుండరు. రాష్ట్ర విభజన ముందు వరకు కాంగ్రెస్ లో వున్న ఆయన, విభజన తర్వాత టీడిపీ లోకి వచ్చారు. జె.సి ఏ పార్టీలో ఉన్నప్పటికీ ఆయన స్టైల్ డిఫరెంట్ గా వుంటుంది. సహజంగా రాజకీయ నాయకులు ఏది మాట్లాడినా చాలా జాగ్రత్తగా మాట్లాడుతారు. తమ అభిప్రాయలు డైరెక్ట్ గా వ్యక్తము చెయ్యరు. కాని జె.సి.దివాకర్ రెడ్డి మాత్రం తన అభిప్రాయలు నిర్మొహమాటంగా చెప్తారు. దేనికి భయపడరు. కుండ బద్దలు కొట్టినట్టు మాట్లాడటమే ఆయన స్టైల్.

ఆయనకు మనస్సుకు ఏమి అనిపించినా వెంటనే బయటకు మీడియా ముందైనా అనేస్తారు. దాంతో అనేక సార్లు చిన్నచిన్న సమస్యలు వచ్చినవి. 
## ప్యాక్షన్ నాయకుడు
అనంతపురం జిల్లాలో ప్యాక్షన్ రాజకీయాల్లో నాయకుడు అని ఎవరైనా అన్నట్లయితే నా చేతికి ఏప్పుడు రక్తం అంటలేదు  అంటారు. అతనిపైన కేసులు ఉన్నాయి. 
## మూలాలు
https://www.youtube.com/watch?v=G4U4cigX_f0

## బయటి లింకులు

వర్గం:1945 జననాలు
వర్గం:జీవిస్తున్న ప్రజలు
వర్గం:16వ లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ మాజీ మంత్రులు
వర్గం:అనంతపురం జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
కిన్నెరసాని పాటలు

**కిన్నెరసాని పాటలు** కవిసమ్రాట్‌ విశ్వనాథ సత్యనారాయణచే రచింపబడిన గేయకావ్యము.
## విషయ సూచిక
# కల్పన
# కిన్నెర పుట్టుక
# కిన్నెర నడకలు
# కిన్నెర నృత్యము
# కిన్నెర సంగీతము
# కడలి పొంగు
# కిన్నెర దుఃఖము
# గోదావరీ సంగమము
# కిన్నెర వైభవము
## నేపథ్యము
## ఇతివృత్తం
గోదావరిలో కలిసిపోయే ఒక వాగు కిన్నెరసాని. కవి ఈ వాగును ఒక గొప్పంటి గృహిణిగా ఊహిస్తున్నాడు.  ఆమెకు కూడా అత్తాకోడళ్ళపోట్లాట తప్పింది కాదు. భర్త మీద ప్రేమను ఒదులుకోక అత్తమీద పెత్తనం చలాయించలేక ఏమీ చేయలేని ప్రియుడ్ని వదలి కోపంతో కిన్నెర అడవుల వెంట పరుగెడుతుంది. తన ప్రియురాల్ని వెదుకుతూ తుదకు ప్రేమతాపంతో ఇద్దరూ కలుసుకొని ఒకరి ఎడబాటును ఇంకొకరు సహించలేకపోతారు. అపుడు అతను శోకించి శోకించి ఆమెను విడిచి కొండగా (రాయి)మారతాడు. ఆ సమయంలో కిన్నెరసాని తొడిమలేని పువ్వులా, మిక్కిలి సిగ్గుగల రాచకన్నెలా, కాంతిలేని రత్నంలా నడుస్తుంది. రాయిలా పడివున్న భర్తను విడువలేక సాగుతుంది కిన్నెరసాని వగపు తీగలా తిరుగుతుంది. తాను కూడా రాయిని కాలేక నదిని అయినందుకు లోలోపల దిగులు చెందుతుంది. విషాద గీతికల్లా శబ్దం చేస్తూ నడుస్తుంది. ఒకచోట నిలబడలేక అటుఇటు ఉరుకుతుంది. పోనీ తిరిగి కిన్నెరసానిగా ప్రవహించ వలెనని భావిస్తుంది. ఆ కోరిక ఆవహించగా తనను విడిచి భర్త ఉండలేడని, ఇక చెలిమి లేదని తలపోస్తుంది. అటువంటి భర్తతో కాపురం లేనందుకు వగస్తుంది, ఏడుస్తుంది కిన్నెరసాని. జలదేవతలు వచ్చి కిన్నెరసానిని పదమని బలవంత పెట్టగా పతిని వదలలేక వదలలేక కదలిపోతుంది. కిన్నెరసానిని చూచి కడలిరాజు మోహించి ఉప్పొంగుతాడు. కిన్నెరసాని తను తొందరపాటును, తెలివితక్కువ తనాన్ని తలచుకుని భోరున విలపిస్తుంది. ఆమె ఏడుపును చూసి అడవిలోని ఎలుగులు, పులుగులు, మృగములు, గాలులు రోదిస్తాయి. ఈ వార్త విని గోదావరి కరిగిపోయి తన కెరటాలను చాచి కిన్నెరసానిని ఆదుకుని కడలిరాజు నీ జోలికి రాడు అని అభయమిస్తుంది. గోదావరీనది ఆశ్రయంలో కిన్నెరసాని తిరిగి తన వైభవాన్ని సంతరించుకుంటుంది.

## పత్రికాభిప్రాయాలు
## మూలాలు

## ఇవికూడా చదవండి
# | విశ్వనాథ సత్యనారాయణ స్వీయగానంలో కిన్నెరసానిపాటలు
# | ఆంధ్రభారతిలో కిన్నెరసాని పాటలు పూర్తి పాఠ్యం
# | కస్తూరి మురళీకృష్ణ బ్లాగు రాతలు కోతలులో కిన్నెరసానిపాటలు గేయకావ్యంపై విశ్లేషణ

వర్గం:విశ్వనాథ సత్యనారాయణ రచనలు
వర్గం: తెలుగు సాహిత్యం
వర్గం:తెలుగు పుస్తకాలు
వర్గం:విశ్వనాథ సత్యనారాయణ సాహిత్యం
వర్గం:కవిత్వం
అక్షరశిల్పులు (పుస్తకం)

**అక్షరశిల్పులు** ముస్లిం కవులు-రచయితల సంక్షిప్త పరిచయాలను తెలియజేసిన పుస్తకం. దీనిని రచయిత సయ్యద్‌ నశీర్‌ అహమ్మద్‌. ఈ పుస్తకంలో మొత్తం 333 కవులు, రచయితలు, అనువాదకుల వివరాలను పొందుపర్చారు. అటువంటి ముస్లిం ప్రముఖులలో  తెలుగులో అష్టావదానము చేసిన అవధానులు, కవులు, గాయకులు, నాటక కర్తలు, కథకులు, మొదలగు వారున్నారు.

right|100px|thumb|సయ్యద్ నశీర్ అహమ్మద్

## మూలాలు

## ఇతర లింకులు
* వికీసోర్సులో గ్రంథ ప్రతి

వర్గం:తెలుగు పుస్తకాలు
వర్గం:పుస్తక పరిచయాలు
వర్గం:2010 పుస్తకాలు
పి.వి.ఆర్.కె ప్రసాద్

**పి. వి. ఆర్. కె ప్రసాద్** ఒక మాజీ ఇండియన్ అడ్మినిస్ట్రేటివ్ సర్వీసులో అధికారి. ఈయన ఐ.ఎ.ఎస్. అధికారిగా పలుచోట్ల పనిచేశాడు. ముఖ్యమంత్రి, ప్రధానమంత్రుల వద్ద కార్యదర్శిగా పనిచేశాడు. తిరుమల తిరుపతి దేవస్థానాలకు ఎక్జిక్యూటివ్ ఆఫీసర్‌గా పనిచేశాడు. సాహిత్యాభిమాని. ఆధ్యాత్మిక, ధార్మికవేత్త. సాహితీవేత్తలను, కళాకారులను ఎంతో ప్రోత్సహించాడు. తన ఉద్యోగప్రస్థానంలో సంభవించిన, తారసపడిన అనుభవాలను పుస్తకరూపంలో అందించాడు. తిరుపతి తిరుమల దేవస్థానముల కార్యనిర్వహణాధికారిగా ఈయన అందించిన సేవలకు రాష్ట్రరత్న, శ్రీ కృష్ణ అనుగ్రహ, రాజర్షి వంటి ఎన్నో పురస్కారాలను అందుకున్నారు

## పదవులు
ప్రసాద్ గారు ఉమ్మడి ఆంధ్రప్రదేశ్ రాష్ట్రంతో పాటు కేంద్ర ప్రభుత్వ సర్వీసులలో వివిధ పదవులు నిర్వహించాడు. ఈయన నిర్వహించిన కొన్ని పదవులు: 
* సబ్ కలెక్టర్ - భువనగిరి (1969-1970)
* చిన్న,సన్నకారురైతుల ప్రాజెక్ట్ డైరెక్టర్,నల్లగొండ (1970-1971)
* ముఖ్యమంత్రి కార్యదర్శి, ఆంధ్రప్రదేశ్ (1971-1972)
* జిల్లాకలెక్టర్, ఖమ్మం (1974-1977)
* రాష్ట్ర నీటిపారుదలసంస్థ మేనేజింగ్ డైరెక్టర్ (1977-1978)
* ఎక్జిక్యూటివ్ ఆఫీసర్ : తిరుమల తిరుపతి దేవస్థానములు (1978-1982)
* కమీషనర్, సాంస్కృతిక శాఖ (1984-1985)
* కమీషనర్, సమాచార పౌర సంబంధాల శాఖ (1985)
* కమీషనర్, ఎక్సైజ్ శాఖ (1986-88)
* ఛైర్మన్, విశాఖపట్నం పోర్టు ట్రస్టు (1988-1992)
* భారత ప్రధానమంత్రి మీడియా సలహాదారు, ప్రధానమంత్రి కార్యాలయ కార్యదర్శి (1992-1996)
* ప్రధాన కార్యదర్శి, ఉన్నత విద్యాశాఖ (1996)
* డైరెక్టర్ జనరల్, మర్రిచెన్నారెడ్డి మానవవనరుల అభివృధ్ది సంస్థ (1997-2004)
* ఛైర్మన్: హిందూ ధర్మపరిరక్షణ ట్రస్ట్ (2015-2017)
* గౌరవసలహాదారు,తిరుమల,తిరపతి దేవస్థానాలు (2004-2017)

## మరణం
ఆయనకి గుండెపోటు రావడంతో హైదరాబాదు బంజారా హిల్స్‌లోని ఒక ప్రైవేటు ఆసుపత్రిలో చికిత్స పొందుతూ 2017, ఆగస్టు 21, సోమవారం తెల్లవారు జామున మరణించారు.

## రచనలు
# తిరుమల లీలామృతం
# తిరుమల చరితామృతం
# సర్వసంభవామ్‌ (నాహం కర్తాః హరిః కర్తాః)
# అసలేం జరిగిందంటే...
# When I Saw Tirupati Balaji
# Wheels Behind The Veil

## మూలాలు

వర్గం:హైదరాబాదు వ్యక్తులు
వర్గం:2017 మరణాలు
వర్గం:గుండెపోటు మరణాలు
వర్గం:1940 జననాలు
కొండా సురేఖ

**కొండా సురేఖ** వరంగల్ జిల్లాకు చెందిన భారత జాతీయ కాంగ్రెస్ రాజకీయ నాయకురాలు.

## జీవిత విశేషాలు
ఆమె వరంగల్ గ్రామీణ జిల్లాకు చెందిన ఊకల్ లో 19 ఆగస్టు 1964 తుమ్మ చంద్రమౌళి, రాద దంపతులకు జన్మించారు. పింగళి ప్రభుత్వ మహిళా డిగ్రీ కళాశాలలో చదివారు.

### రాజకీయ జీవితం
కొండా సురేఖ 1995లో కాంగ్రెస్‌ తరఫున వంచనగిరి ఎంపీటీసీగా గెలిచి  గీసుగొండ మండల ఎంపీపీగా ఎన్నికై తన రాజకీయ ప్రస్థానం మొదలు పెట్టింది. 1996లో ఆమె ఆంధ్రప్రదేశ్ పి.సి.సి సభ్యురాలిగా నియమింపబడ్డారు. కొండా సురేఖ 1999లో జరిగిన శాసనసభ ఎన్నికల్లో శాయంపేట నియోజకవర్గం నుండి ఎమ్మెల్యేగా గెలిచి తొలిసారిగా శాసనసభలో అడుగుపెట్టి కాంగ్రెస్‌ లెజిస్లేచర్‌ పార్టీ కార్యదర్శిగా, మహిళ, శిశు సంక్షేమశాఖ సభ్యురాలిగానూ, ఆరోగ్య, ప్రాథమిక విద్య కమిటీ సభ్యురాలిగా పని చేసి  2000లో ఏఐసీసీ కో ఆప్షన్‌ సభ్యురాలిగా, అఫీషియల్‌ స్పోక్స్‌ పర్సన్‌గా నియమితురాలైంది.

కొండా సురేఖ 2004లో శాయంపేట శాసనసభ్యురాలిగా రెండోసారి ఎమ్మెల్యేగా గెలిచి, ఆ తరువాత కాంగ్రెస్ పార్టీ అధికార ప్రతినిధిగా ఎన్నికైనారు.  ఆమె 2005లో మున్సిపల్ కార్పొరేషన్ కు ఎక్స్‌ అఫీసియో సభ్యురాలిగా ఉన్నారు. కొండా సురేఖ 2009లో పరకాల శాసనసభ నియోజకవర్గం నుండి మూడోసారి ఎమ్మెల్యేగా ఎన్నికై వై.యస్.రాజశేఖరరెడ్డి మంత్రివర్గంలో మహిళా, శిశు సంక్షేమ శాఖ మంత్రిగా కూడా పని చేసింది. రాజశేఖరరెడ్డి మరణం తరువాత అతని కుమారుడు వై.ఎస్. జగన్మోహన్ రెడ్డికి అత్యధిక మెజారీటీ సభ్యుల మద్దతు ఉన్నప్పటికీ ముఖ్యమంత్రి పదవిని కాంగ్రెస్ అధిష్టానం యివ్వనందున మంత్రి పదవికి రాజీనామా చేసింది.

జగన్మోహనరెడ్డి కారణంగా, రాజశేఖరరెడ్డి పేరును ఎఫ్.ఐ.ఆర్ లో చేర్చడం మూలంగా ఆమె జూలై 4 2011 న తన శాసనసభ్య సభ్యత్వానికి రాజీనామా చేసి  2012 జూన్ 12న జరిగిన ఉప ఎన్నికలలో పరకాల అసెంబ్లీ నియోజకవర్గ ఎన్నికలలో  వై.యస్.ఆర్.కాంగ్రెస్ పార్టీ తరపున పోటీ చేసి ఓడిపోయింది.

2014 ఎన్నికలకు ముందు వైఎస్ఆర్ కాంగ్రెస్ పార్టీ నాయకత్వంతో విభేదించి  2013 జూలై 13న వై.యస్.ఆర్.కాంగ్రెస్ పార్టీకి రాజీనామా చేసి తెలంగాణ రాష్ట్ర సమితి పార్టీలో చేరి  తూర్పు వరంగల్ శాసనసభ నియోజకవర్గం నుండి శాసనసభ్యురాలిగా ఎన్నికై 2018లో బీఆర్ఎస్‌కు రాజీనామా చేసి తిరిగి  భారత జాతీయ కాంగ్రెస్ పార్టీలో చేరింది. 

ఆమె 2023 తెలంగాణ శాసనసభ ఎన్నికల్లో కాంగ్రెస్‌ ప్రకటించిన రెండో జాబితాలో తూర్పు వరంగల్ అభ్యర్థిగా పోటీ చేసి,  గెలిచి  డిసెంబర్ 7న దేవాదాయ & అటవీ శాఖ మంత్రిగా ప్రమాణస్వీకారం చేసి  డిసెంబర్ 7న సచివాలయం నాలుగో అంతస్తులో ఉన్న కార్యాలయంలో మంత్రిగా బాధ్యతలు స్వీకరించింది.

కొండా సురేఖను 2024లో జరగబోయే లోక్‌సభ ఎన్నికల్లో డిసెంబర్ 18న వరంగల్ లోక్‌సభ నియోజకవర్గ ఇన్‌చార్జ్‌గా, డిసెంబర్ 24న మెదక్ జిల్లా ఇన్‌చార్జ్‌ మంత్రిగా నియమించారు. 

2024లో లోక్‌సభ ఎన్నికల్లో వరంగల్ లోక్‌సభ ఇన్‌చార్జ్‌గా ఉన్న ఆమెను మార్చి 31న మెదక్‌ లోక్‌సభ ఇన్‌చార్జ్‌గా మారుస్తూ తెలంగాణ రాష్ట్ర కాంగ్రెస్ ఇంచార్జ్ దీపాదాస్ మున్షీ ప్రకటించింది.

## వ్యక్తిగత జీవితం
ఆమె వరంగల్ జిల్లాకు చెందిన తెలంగాణ రాష్ట్రసమితి ఎం.ఎల్.సి అయిన కొండా మురళిని వివాహమాడారు. వారికి ఒక కుమార్తె సుస్మిత పటేల్.

## మూలాలు

## ఇతర లింకులు

వర్గం:1964 జననాలు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:జీవిస్తున్న ప్రజలు
వర్గం:మహిళా రాజకీయ నాయకులు
వర్గం:తెలంగాణ రాజకీయ నాయకులు
వర్గం:ఆంధ్రప్రదేశ్ మాజీ మంత్రులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2023)
కురుగంటి సీతారామయ్య

**కురుగంటి సీతారామయ్య** రచయిత, అధ్యాపకుడు.  హైదరాబాదులోని నిజాం కళాశాలలో అధ్యాపకుడుగా పనిచేశారు. *విద్యార్థి* అనే పత్రికను నడిపాడు. నవ్య సాహితీ సమితికి అధ్యక్షుడుగా పనిచేసాడు. రాయప్రోలు సుబ్బారావు, మొహమ్మద్ ఖాసింఖాన్ లతో కలిసి హైదరాబాదాంధ్ర సాహిత్య పరిషత్తును స్థాపించాడు. 1932లో ప్రారంభమైన ఈ సంస్థకు రాయప్రోలు అధ్యక్షుడు కాగా కురుగంటి సీతారామయ్య కార్యదర్శిగా వ్యవహరించారు.

## జీవిత విశేషాలు
**కురుగంటి సీతారామయ్య** 1890 డిసెంబరు 15 న బాపట్ల జిల్లా, వేమూరులో జన్మించాడు. మద్రాసు విశ్వవిద్యాలయం నుండి ఎం.ఏ. పట్టా తీసుకున్నాడు. కొంతకాలం బెజవాడ జాతీయ పాఠశాల లోనూ, కొవ్వూరు సంస్కృతాంధ్ర కళాశాల లోనూ, తంజావూరు తాళపత్రగ్రంథాలయం లోనూ పనిచేశాడు. ఆ తరువాత నిజాం కళాశాలలో సంస్కృత, ఆంధ్ర ఉపన్యాసకుడుగా చాలాకాలం పనిచేసి రిటైరయ్యాడు. న్యాయవిద్య చదివాడు. వేద విద్వాంసుడు. స్వాతంత్ర్యసమరంలో పాల్గొన్నాడు.

ఉస్మానియా విశ్ళవిద్యాలయంలో సంస్కృత అకాడెమీ అనే పరిశోదన సంస్థలో ఉద్యోగం చేస్తూ, ఆంధ్రప్రదేశ్‌ ప్రభుత్వం చేపట్టిన పారిభాషిక పదకోశం నిర్మాణ కమిటీలో సభ్యుడుగా ఉన్నాడు.

## సాహిత్య వ్యాసంగం
సీతారామయ్య సాహిత్య నివాదాలలో పాల్గొనేవాడు. కట్టమంచి రామలింగారెడ్డి కవిత్త్వ తత్త్యవిచారాన్ని ఖండిస్తూ 1914 లో “అలంకార తత్త్యవిచారం' అనే వ్యాసం రాసాడు. 1932 లో 'తంజాపురాంధ్రనాయక రాజ చరిత్రము" ప్రకటించాడు. ఆయన రచనలలో కధాత్రయి (1952) అనే కధల సంపుటి ఒకటి. నవ్యాంధ్ర సాహిత్య వీధులు కాక ఇంగ్లీషులో 'హాండ్‌బుక్‌ ఆఫ్‌ తెలుగు. లిటరేచర్' అని ఒక గ్రంథాన్ని 1941 లో ప్రచురించాడు. 'కొందరు తంజావూరు కవులు, పండితులు’ అనే మరొక పుస్తకాన్ని కూడా రచించాడు.

## వివాదాలు, ఘర్షణలూ
సీతారామయ్య ఉద్యోగ జీవితంలో ప్రధాన భాగం నిజాం సంస్థానంలో జరిగింది. అందువలన నిజాం ప్రభుత్వం పట్ల వినయ విధేయతలతో ఉండేవాడు. ఆ కాలంలో, నిజాం రాజ్యంలో ఉన్న ఆంధ్ర మహాసభ, స్టేట్‌ కాంగ్రెస్‌, నిజాంరాష్ట్ర ఆంధ్ర సారస్వత పరిషత్తు వంటి సంస్థలతో గానీ, అవి నిర్వహించే జాతీయ విముక్తి పోరాటాల పట్ల, సాహిత్యోద్యమాల పట్లా ఆయనకు సామరస్యం ఉండేది కాదు. రాయప్రోలు సుబ్బారావు, మహమ్మద్‌ కాశింఖాన్‌, సీతారామయ్య వంటివారు హైదరాబాదు సాహిత్యరంగంలో ఒక వర్గంగా ఉండేవారు. వారి వ్యతిరేకులు, వారి పేర్ల మొదటి అక్షరాల (రా కా సీ) ఆధారంగా వారిని "*రాకాసి* పరిషత్‌" అని పిలిచేవారు. మరోవైపు సురవరం ప్రతాపరెడ్డి, మాడపాటి హనుమంతరావు, దేవులపల్లి రామానుజరావు, కాళోజీ తదితరులు మరొక వర్గంగా ఉండేవాళ్ళు. రాకాసి పరిషత్సభ్యులు వీరిని *నిరాశాపరిషత్తు* అని పిలిచేవారు.  

నిజాంకు వ్యతిరేకంగా ప్రజలు ఒక వైపు పోరాటం నడుపుతూ ఉండగా, అతన్ని ఆదర్శ ప్రభువని ప్రశంసిస్తూ గ్రంధాలు రాసే ధోరణి హైదరాబాదు సంస్థానం లోని తెలుగువారికి బాధ కలిగించేది. రాయప్రోలు సుబ్బారావు కవిత్య రీత్యా జాతీయోద్యమ సమర్థకుడే అయినప్పటికీ, తెలంగాణలో మాత్రం ఆయన నిజాం ప్రభుత్వాన్ని సమర్థించేవాడు.

## రచనలు
# అలంకార తత్త్వ విచారము
# నవ్యాంధ్ర సాహిత్య వీధులు 
# శ్రీ కురుగంటి వ్యాసలహరి
# షడ్దర్శనములు
# శాతకర్ణి (నవల)
# లవంగి (నవల)
# ఆదర్శప్రభువు
# కురుగంటి కథావళి
# తంజాపురాంధ్రనాయకరాజ చరిత్రము
# కథాత్రయి

## మూలాలు

వర్గం:తెలుగు రచయితలు
వర్గం:అధ్యాపకులు
వర్గం:సాహిత్య విమర్శకులు
బషీరుద్దీన్ ముహమ్మద్

**బషీరుద్దీన్‌ ముహమ్మద్‌** గేయ రచయిత. వీరు ప్రధానంగా ప్రభుత్వం చేపట్టిన కార్యక్రమాలను ప్రజల వద్దకు తీసుకెళ్ళడానికి అనువుగా చాలా పాటలు రాశారు. ఆయన రాసిన పలు పాటలు వివిధ పత్రికల్లో చోటు ప్రచురింపబడ్డాయి.

## బాల్యము
నల్గొండ జిల్లా మర్యాలలో 1931 జనవరి 5న  జన్మించారు.
*తల్లిదండ్రులు  ఖైరాతున్నీసా, ఎం.డి జలాలుద్దీన్‌
*కలంపేరు: ఘామడ్‌ నల్గొండవి
*చదువు: మెట్రిక్‌
*ఉద్యోగం: జిల్లా ఆరోగ్య శాఖలో ఉద్యోగము చేసి పదవీ  విరమణ పొందారు

## రచనా వ్యాసంగము
వీరు  రచనా వ్యాసంగం 1970 లో ఆరంభించారు. ప్రధానంగా ప్రభుత్వం చేపట్టిన కార్యక్రమాలను ప్రజల వద్దకు తీసుకెళ్ళడానికి అనువుగా చాలా పాటలు రాశారు. ఆయన రాసిన పలు పాటలు వివిధ పత్రికల్లో చోటు చేసుకున్నాయి. లోక గీతాలు  పేరున(2008)వీరు వ్రాసిన పాటలు ప్రచురితమయ్యాయి. వీరి లక్ష్యం ప్రజలను మంచి మార్గం దిశగా చైతన్యపర్చడం.

వర్గం:1931 జననాలు
వర్గం:నల్గొండ జిల్లా కవులు
1569

**1569** గ్రెగోరియన్‌ కాలెండరు యొక్క సాధారణ సంవత్సరము.

## సంఘటనలు

* జనవరి 11 - మే 6: సెయింట్ పాల్స్ కేథడ్రల్ పడమటి తలుపు వద్ద, ఇంగ్లాండ్‌లో మొట్టమొదటిసారిగా నమోదు చేయబడిన లాటరీని ఫలితాలను వెల్లడించారు. ప్రతి వాటా పది షిల్లింగ్స్ ఖర్చు అవుతుంది. దీనిద్వారా వచ్చిన ఆదాయాన్ని నౌకాశ్రయాలను మరమ్మతు చేయడానికి, ఇతర ప్రజా పనుల కోసం ఉపయోగిస్తారు.
* ఆగష్టు 24: ఆర్తేజ్ యుద్ధం : ఫ్రెంచ్ నవారేలో గాబ్రియేల్ కామ్టే డి మోంట్‌గోమేరీ ఆధ్వర్యంలోని హ్యూగెనోట్ దళాలు, జనరల్ టెర్రైడ్ ఆధ్వర్యంలోని రాయలిస్ట్ దళాలను ఓడించాయి. తమ ప్రాణాలను కాపాడాలనే షరతుతో కాథలిక్కులు లొంగిపోయారు. హ్యూగెనోట్స్ సరేనన్నాడు గానీ, లొంగిపోగానే కాథలిక్కులను ఊచకోత కోసాడు.
* నవంబర్- డిసెంబరు: ఇంగ్లాండ్‌లో ఉత్తరాన తిరుగుబాటు : స్కాట్లాండ్ రాణి కాథలిక్ మేరీని ఇంగ్లీష్ సింహాసనంపై ఉంచే ప్రయత్నంలో ముగ్గురు ఉత్తరాది ప్రభువులు ఎలిజబెత్ I రాణిపై తిరుగుబాటు చేసారు. కానీ వాళ్ళను దేశం నుండి తరిమి కొట్టారు.
* మెర్కేటర్ ప్రొజెక్షన్ మొదట గెరార్డస్ మెర్కేటర్ యొక్క ప్రపంచ పటం*నోవా ఎట్ ఆక్టా ఆర్బిస్ టెర్రే డిస్క్రిప్టియో, ఉసుమ్ నావిగాంటియం ఎమెండటా*లో ఉపయోగించారు.  
* తన కుమారుడు, వారసుడూ అయిన జహంగీర్ పుట్టుక గురించి ముందే చెప్పిన ముస్లిం పవిత్ర వ్యక్తి షేక్ సలీం చిస్టిని గౌరవించటానికి అక్బర్, ఫతేపూర్ సిక్రీని స్థాపించాడు.

## జననాలు
thumb|జహంగీర్
* సెప్టెంబరు 20 మొఘల్ సామ్రాజ్యపు నాలుగవ చక్రవర్తి జహాంగీర్. (మ.1627).

## మరణాలు
## పురస్కారాలు

## మూలాలు


*
డానీ యస్

డానీ యస్‌  ..వీరు  వ్రాసిన పలు   సంకలనాలలో పలు కవితలు, కథలు, నాటికలు, గేయాలు, సమీక్షలు, ప్రచురితం అయ్యాయి. ఆంగ్లంలోనూ పలు వ్యాసాలు రాశారు. ఆంగ్లం నుండి తెలుగులోకి పలు వ్యాసాలను అనువదించారు.

## బాల్యము
డానీ యస్‌ పశ్చిమ గోదావరి జిల్లా నరసాపురం (పశ్చిమ గోదావరి) లో 1951 ఆగస్టు27న జన్మించారు. ఇతని పూర్తిపేరు అహ్మద్‌ మొహిద్దీన్‌ ఖాన్‌ యజ్దానీ జర్రానీ.

కలంపేర్లు. ఉషా యస్‌ డానీ, ఆషా, అజిత, ఫిదాయి, వశిష్టా నర్సాపురి. యజ్దానీ అనేది కాలక్రమంలో 'యస్‌.దానీ' గా, 'యస్‌ డానీ' గా, మారి చివరకు 'డానీ'గా ప్రాచుర్యం తల్లితండ్రులు: సూఫియా బేగం, తరాజేష్‌ అలీ ఖాన్‌. చదువు: పియుసి. వృత్తి : జర్నలిస్ట్‌.

## రచనా వ్యాసంగము
ఇతడు తన పన్నెండో ఏట విద్యార్థిగా వున్నప్పుడే ఒక నాటిక రాసి పాఠశాలలో ప్రదర్శించడంతోఇతని రచనా వ్యాసంగం ఆరంభం అయ్యింది. 1972లో రాసిన 'ప్రగతి' నాటిక బహుళ ప్రచారం పొంది బహుమలు అంసుకుంది. 1978 నుండి మార్కిస్టు (కార్మికవర్గ) దృక్పథంతో రచనలు చేయడం ఆరంభించగా వివిధ పత్రికలు, ఉద్యమ పత్రికలు, సంకలనాలలో పలు కవితలు,కథలు,నాటికలు,గేయాలు,సమీక్షలు,ప్రచురితంఅయ్యాయి. ఆంగ్లంలోనూపలువ్యాసాలు రాశారు. ఆంగ్లం నుండి తెలుగులోకి పలువ్యాసాలను అనువదించారు.

## విప్లవ రచయితల సంఘం సభ్యుడిగా
1978 నుండి 22 ఏళ్ళపాటు విప్లవ రచయితల సంఘం సభ్యుడిగా బాధ్యతలు నిర్వహించారు. పలు ప్రజా సంఘాలతో సంబంధాలు కలిగి ఆయా సంఘాలు నిర్వహించిన ఉద్యమాలకు సాహిత్య పరిపుష్టి కల్గించేందుకు రచయిత-కవిగా చేయూతనిచ్చారు. స్వయంగా సంఘాలు-సంస్థలు స్థాపించి ప్రజా సమస్యల పరిష్కారానికి కృషిచేశారు. 

                   'వనిత'టివీలో
ప్రస్తుతం వనిత టీవీలో అవుట్ పుట్ ఎడిటర్‌గా భాధ్యతలను నిర్వహిస్తూ, ఎన్‌టీవిలో 'లల్లూ బ్రదర్స్‌' ప్రోగ్రాం ఇన్‌చార్జిగా పనిచేస్తున్నారు.

## రచనలు
జూలియస్‌ ఫ్యూజిక్‌ (1981), ప్రహ్లాదుడు (1981) ఇతని  లక్ష్యం: అసమాన సమాజాన్ని సమసమాజం దిశగా నడిపంచేందుకు అవసర,మైన విధంగా ప్రజానీకాన్ని చైతన్యపర్చడం.

58
దస్తగిరి అచ్చుకట్ల చిన్న

**దస్తగిరి అచ్చుకట్ల చిన్న** తెలుగు రచయిత. 
## జీవిత విశేషాలు
దస్తగిరి అచ్చుకట్ల చిన్న కడప జిల్లా రాజుపాలెం మండలం దద్దనాల గ్రామంలో ఖాదర్‌బి, మహబూబ్‌ సాహెబ్‌ దంపతులకు 1939 జూన్ 15 న జన్మించారు. ఇతని కలంపేరు ఎసి దస్తగిరి. ఆయన భాషాప్రవీణ, పి.ఓ.ఎల్ చేసి, అధ్యాపకులుగా పనిచేసి, 1997లో పదవీ విరమణ పొందారు.

## రచనా వ్యాసంగము
వీరు విద్యార్థిగా వున్నప్పుడే .... 'సుషమ' సాహిత్య మాసపత్రికకు సంపాదకత్వం వహిస్తూ, పద్యాలు రాస్తూ రచనా రంగంలో ప్రవేశించారు. 1961లో ప్రతాప వెంకటయ్య శాస్త్రితో కలసి 'వర్తమానం' పద్యకావ్యం ప్రచురించారు. అప్పటినుండి సాహిత్యసేవలో భాగంగా సాహిత్యసభలునిర్వహణ, అష్టావధానాలలో పాల్గొనడం, సాహిత్య-ధార్మిక ఉపన్యాసాలు చేయడంలో ఆసక్తి చూపడంతో పలు సాహిత్య ప్రసంగ వ్యాసాలు ఆకాశవాణి ద్వారా ప్రసారం అయ్యాయి.1973లో 'నవ్య సాహితీ సమితి' (ప్రొద్దుటూరు) స్థాపించి పలు సాహిత్య కార్యక్రమాల నిర్వహణ. కవులను, రచయితలను ప్రోత్సహిస్తూ పలువురి రచనలను నవ్య సాహితీ సమితి పక్షాన ప్రచురించి తోడ్పాటు అందించారు. 
## రచనలు
1. పద్యోపహరణము (1961)
2. వర్తమానం (1965)
3. అమృతమూర్తి
4. కవితా భారతి (పద్యకావ్యాలు)
5. మణి మంజూష (ఖండ కావ్యం).

ఈ రచనలలో 'అమృతమూర్తి' గుర్తింపు, ఖ్యాతిని తెచ్చిట్టింది. వీరి లక్ష్యం: సర్వమానవ సౌభ్రాతృత్వము -మానవతా దృష్టి-దేశభక్తి పెంపుదల దిశగా సాహిత్య కృషి.

## మూలాలు

## వెలుపలి లంకెలు
*సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త—ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 59

వర్గం:1939 జననాలు
వర్గం:తెలుగు రచయితలు
వర్గం:ముస్లిం రచయితలు
వర్గం:వైఎస్ఆర్ కడప జిల్లా రచయితలు
దాదా హయాత్

**దాదా హయాత్‌** 1983లో తొలిసారిగా *అహింస* శీర్షికతో రాసిన కథ ఆంధ్రజ్యోతి వారపత్రికలో ప్రచురితం అయ్యింది. ఈ కథను ఆ ఏటి ఉత్తమ భారతీయ కథల్లో ఒకటిగా 'జ్ఞానపీఠ్‌' వారు ఎంపికచేసి, హిందీలోకి తర్జుమా చేసి 1983 నాటి జాతీయ కథా సంకలనంలో చోటు కల్పించారు. వీరు వ్రాసిన సుమారు 20 కథలు ఆంగ్లంలోకి అనువాదమయ్యాయి. తెలుగు కథకు విశ్వవ్యాప్తంగా ఖ్యాతి రావాలన్న బలమైన ఆకాంక్షకు తగిన కృషి చేస్తున్నారు

## బాల్యము - విద్య
దాదా హయాత్‌ నెల్లూరు జిల్లా వెంకటగిరిలో 1960 అక్టోబర్‌ 10న జన్మించారు. వీరి తల్లితండ్రులు యన్‌. ఛోటీ రసూల్‌ బీ, ఎన్‌. బాబ్‌జాన్‌. స్వగ్రామం కడప జిల్లా ప్రొద్దుటూరు. చదువు: బిఏ., బి.ఎల్‌. వృత్తి: న్యాయవాది.

## రచనా వ్యాసంగము
1983లో అహింస కథతో వీరి రచనా వ్యాసంగం ప్రారంభమైంది. అన్నిభారతీయ భాషల్లో ఈ కథ అనువాదమై ఆయా భాషల పత్రికల్లో ప్రచురితమైంది. అప్పటినుండి వివిధ పత్రికలలో, కథా సంకలనాలలో పలు కవితలు, కథానికలు, కథలు, సాహిత్య వ్యాసాలు, సమీక్షలు ప్రచురితం అయ్యాయి.

## ప్రచురణలు
*అహింస*, *గుక్కెడు నీళ్ళు*, *మసీదు పావురం*, *మురళి వూదే పాపడు*, *ఎల్లువ*, *ఏ ఒడ్డు చేపలు*, *వారసత్వం* లాంటి కథలు గుర్తింపు తెచ్చి పెట్టాయి. 'మసీదు పావురం' కథని సాహిత్య అకాడమీ ఎంపిక చేసి హిందీలోకి అనువదించి ప్రచురించగా, 'ఎల్లువ కథ' తెలుగులో వచ్చిన నూరు మంచి కథలలో ఒకటిగా 'విశాలాంధ్ర పబ్లిషింగ్ హౌస్‌' ఎంపిక చేసి సంకలనంలో స్థానం కల్పించింది. ప్రచురితమైన కథలలో సుమారు 20 కథలు ఆంగ్లంలోకి అనువాదమయ్యాయి. తెలుగులో ఇతరులు రాసిన మంచి కథలను ఆయన ఆంగ్లంలోకి స్వయంగా అనువదించి వెలువరించారు. తెలుగు కథకు విశ్వవ్యాప్తంగా ఖ్యాతి రావాలన్న బలమైన ఆకాంక్షకు తగిన కృషి చేయడం ఆయన లక్ష్యం.

## మూలాల జాబితా
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులు గ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 57

వర్గం:ముస్లిం రచయితలు
వర్గం:1960 జననాలు